laion/Wikipedia-Exotic huggingface dataset:
בעלי כליצרות

בעלי כֵֿלֵיצֶרות או מַלְקוֹחָנִים (שם מדעי: Chelicerata) הם תת-מערכה במערכת פרוקי-הרגליים. עם בעלי החיים בתת-מערכה זו נמנים: זנבות חרב (סרטני פרסה), עקרבאים, עכבישאים, קרציות וקרדיות האבק. מקורה של תת-המערכה ביצורים ימיים, ככל הנראה מתקופת הקמבריון, אם כי המאובנים הקדומים ביותר של עקרבי מים שנמצאו תוארכו לתקופת האורדוביק המאוחרת, לפני 445 מיליון שנים לערך. רק ארבעה מינים ימיים שרדו עד ימינו, כולם סוגים של סרטני לימולוס. עד כה, ידועים מעל 77,000 מינים של בעלי כליצרות נושמי אוויר, אך ייתכן שיש עד 500,000 מינים נוספים שעדיין לא זוהו. אצל בעלי הכליצרות, בדומה לסרטנאים, ממוזגים הראש וגפי הפה עם החזה וגפי התנועה, לחלק אחד הקרוי ראשחזה, או פּרוֹסוֹמַה (מלטינית: פרו – קדמי; סומה – גוף, כלומר החלק הקדמי של הגוף). בראשחזה 6 פרקים ו-6 זוגות גפיים. גפי הפה שמבנם מאפיין את תת-המערכה קרויות כליצרות (chelicerae, מיוונית: χηλή – צבת, κέρας – קרן, בעברית: מַלְקוֹחַיִם), ממלאות את תפקיד הלסתות בחולייתנים ובעזרתן נתפס הטרף ונאכל. הזוג השני קרוי רגלי בחנין (pedipalpi) ומשמש לרוב להליכה, אך אצל העקרביים אלו הן הצבתות המשמשות לתפיסת הטרף. 4 הזוגות הנוספות הן רגליי הליכה. הבטן נמצאת בחלק האחורי של הגוף, והיא מכילה את בלוטות הטוויה (אצל העכבישנים), את המסרקיות (רגליים מנוונות) ואת העוקץ (אצל עקרביים). תת-המערכה של בעלי הכליצרות, נחלקת לשתי קבוצות: קבוצת Euchelicerata (אאוּ-כֶלִיסֵרָטַה, בתרגום חופשי: בעלי כליצרות של ממש) וקבוצת העכבישנים-הימיים (Pycnogonida). תת-מערכת בעלי כליצרות (Chelicerata) קבוצת בעלי כליצרות של ממש (Euchelicerata) מחלקת עכבישנים (Arachnida) תת-מחלקת אקריות (Acari) סדרת עקרבישאים (Amblypygi) סדרת עכבישאים (Araneae) סדרת קוצרים (Opiliones) סדרת Palpigradi סדרת דמויי עקרב (Pseudoscorpiones) סדרת Ricinulei סדרת עקרבאים (Scorpiones) סדרת עכשובאים (Solifuga) סדרת Uropygi מחלקת בעלי כליצרות ימיים (Merostomata) סדרת זנבות חרב (Xiphosura) משפחת סרטני פרסה (Limulidae) קבוצת העכבישנים הימיים מחלקת עכבישנים ימיים (Pycnogonida) סדרת (Pantopoda) משפחת Ammotheidae משפחת Austrodecidae משפחת Callipallenidae משפחת Colossendeidae משפחת Endeidae משפחת Nymphonidae משפחת Phoxichilidiidae משפחת Pycnogonidae משפחת Tanystylidae מהרשימה הוצאו קבוצות שנכחדו, והמיון שלהן איננו ברור, כגון עקרבי מים (Eurypterida), Prosomapoda, Planaterga, Dekatriata. מדיה וקבצים בנושא בעלי כליצרות בוויקישיתוף בעלי כליצרות, באתר ITIS (באנגלית) בעלי כליצרות, באתר NCBI (באנגלית) בעלי כליצרות, באתר Animal Diversity Web (באנגלית) בעלי כליצרות, באתר האנציקלופדיה של החיים (באנגלית) מַלְקוֹחָנִים במילון בעלי חיים: עכבישנים (תשע"ט), 2019, באתר האקדמיה ללשון העברית
עובל

עוֹבָל או עֵיבָל הוא דמות מקראית. בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אוּזָל, דִּקְלָה, אֲבִימָאֵל, שְׁבָא, אוֹפִר (אופיר), חֲוִילָה ויוֹבָב. בפרשת תולדות בני נח בספר בראשית נקרא עוֹבָל, ובמקבילה בדברי הימים נקרא עֵיבָל. עובל, ככל הנראה התגורר כמו שאר אחיו בערב ובעיקר באזור תימן. יש חוקרים מסוימים הסוברים שעובל התגורר בין צנעא לאל-חדידה. לא יודעים מה פירוש השם עובל ועיבל. ספר בראשית, פרק י', פסוקים כ"ה–כ"ט ספר בראשית, פרק י', פסוק כ"ח. ספר דברי הימים א', פרק א', פסוק כ"ב. ראו אנציקלופדיה מקראית כרך ו ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
אברהם רפאל קורייאט

אברהם רפאל קורייאט (1730 – ספטמבר 1805) היה דיין במוגדור שבמרוקו ובליבורנו שבאיטליה, מחבר הספר "זכות אבות". אברהם קורייאט נולד בטיטואן שבמרוקו לרבי יהודה, מדייני המקום ונצר לשושלת רבנים שפעלה במרוקו. למד מאביו תורה ואף החשיב אותו למורו ורבו. נשא לאישה את בתו של רבי משה הכהן, חתנו של רבי כליפא בן מלכא. בשנת ה'תקמ"ז (1787) עבר עם משפחתו אל העיר מוגדור וכיהן שם כדיין. בשנת ה'תקנ"ו (1796) אנו מוצאים אותו בליבורנו שבאיטליה כאחד מדייני ורבני המקום. אחיו יצחק קורייאט כיהן אף הוא כדיין במקום. בליבורנו פגש בו רבי אברהם כלפון והביא בספרו פסקים ודברי תורה ששמע מפיו. סופר עליו ששקד בתורה אף על פי שהיה עני. רבי אברהם חיבר את הספר "זכות אבות" הכולל: שו"ת בענייני חושן משפט - פרי פעילתו המשפטית כדיין, מעט מחידושי אביו, הערות על ביאורי רבי אליהו מזרחי לרש"י על התורה, ודרשות. רבי שמואל הכהן, אחי אשתו ודיין ומשורר בליבורנו, הגיה את ספרו "זכות אבות" ובראש הספר כתב הקדמה אודות המחבר. בין שאר התארים הוא כינה אותו, כפי שכינוהו גם רבני ליבורנו המסכימים, בתואר "המקובל האלהי", ואף צירף שיר לכבודו. הספר יצא לאור בפיזה תקע"ב. העידו עליו שהיה מתוודה כל לילה בקול בכיה ובדמע. כשנה לפני מותו חווה צער כפול בפטירת בנו רבי משה ואחיו רבי יצחק. רבי אברהם נפטר ב-י"א בחשון ה'תקס"ו (ספטמבר 1805). לרבי אברהם נולדו שני בנים ובת: רבי יהודה - מקובל ומחבר הספר "מאור ושמש" (ליבורנו, תקצ"ט). היה רבו המובהק של אחיינו רבי אליהו בן אמוזג. רבי משה - נפטר צעיר לימים. קלרה - אשת רבי אברהם בן אמוזג, בנם הוא רבי אליהו בן אמוזג. רבי יוסף בן נאים, מלכי רבנן ערך רבי אברהם רפאל קורייאט, באתר היברובוקס רבי אברהם רפאל קורייאט, זכות אבות, פיזה, תקע"ב, באתר היברובוקס הקדמת רבי שמואל הכהן ל"מעשה רק"ם", באתר היברובוקס רבי יהודה הסכים על הספר "מגן גבורים" לרבי אליעזר די אבילה, מחידושיו נדפסו בספר "זכות אבות" דלהלן. ראו: אגרות והסכמות רבינו חיד"א, עמ' סז - סח, בני ברק, תשס"ו; הסכמתו לספר חופת חתנים (ליבורנו, תקנ"ז). אברהם כלפון, לקט הקציר, עמ': שטו, תקכו, תשנ"ב. ראו: סידור תפילת החדש - סדר קריאת שמע, באתר היברובוקס; רבי יוסף כנאפו, זך ונקי, עמ' קלט, מכון אהבת שלום, תשס"ה.
דייגו קרלוס

דייגו קרלוס סנטוס סילבה (בפורטוגזית: Diego Carlos Santos Silva; נולד ב-15 במרץ 1993) הוא כדורגלן ברזילאי, המשחק בעמדת הבלם באסטון וילה. דייגו קרלוס החל את קריירת הבוגרים שלו במדי דספורטיבו ברזיל בעונת 2012/2013. ב-1 בינואר 2013 עבר דייגו בהשאלה לסאו פאולו. דייגו חתם בהשאלה לעונת 2013/2014 בפאולסיטה. דייגו הושאל למדוריירה וחזר לקבוצתו לאחר חודש. ב-2 ביולי 2014, נמכר לאשטוריל ויצא להשאלה בפורטו בספטמבר 2019, אך שיחק רק בקבוצת המילואים של המועדון שם שיחק ב-19 משחקים. ב-יוני 2016, חתם דייגו בנאנט לחמש שנים עבור 2 מיליון אירו. ב-31 במאי 2019, חתם בסביליה לחמש שנים עבור 15 מיליון אירו. בעונת 2019/2020 בליגה האירופית לקח חלק בזכייתה של סביליה בתואר. ב-26 במאי 2022 חתם באסטון וילה מהפרמייר ליג. ב-5 באוגוסט ערך הופעת בכורה בהפסד 0–2 לבורנמות'. ב-3 בנובמבר 2020, נקרא לנבחרת ברזיל לצמד משחקי מוקדמות מונדיאל 2022 נגד נבחרת ונצואלה ונבחרת אורוגוואי מפני שאדר מיליטאו ורודריגו קאיו בלמי הנבחרת שהיו בסגל, נפצעו. הליגה האירופית: 2019/2020 מדיה וקבצים בנושא דייגו קרלוס בוויקישיתוף דייגו קרלוס, באתר Transfermarkt דייגו קרלוס, באתר Soccerway דייגו קרלוס, באתר BDFutbol דייגו קרלוס, באתר WorldFootball.net דייגו קרלוס, באתר FootballDatabase.eu דייגו קרלוס, באתר ESPN Le défenseur brésilien Diego Carlos signe à Nantes, L'Équipe (בצרפתית) Official: Sevilla sign Nantes centre-back Diego Carlos, MARCA in English, ‏31 במאי 2019 (באנגלית) Felipe e Diego Carlos estão convocados para a Seleção Brasileira, Confederação Brasileira de Futebol (בפורטוגזית) ‏המפעל שלה: סביליה זכתה בליגה האירופית אחרי 2:3 על אינטר, באתר ספורט1, 21 באוגוסט 2020
עיבל (פירושונים)

האם התכוונתם ל... הר עיבל – הר מצפון לעיר שכם עיבל (ספר) – רומן הביכורים של הקולנוען, הסופר והמרצה אברהם הפנר עובל (נקרא גם עיבל) – דמות מקראית, מבניו של יקטן ענבל (פירושונים)
דן פסח

דן (דני) פסח הוא קצין צה"ל בדימוס דרגת תת-אלוף. שירת כטייס מסוקים וכטייס קרב בחיל האוויר, פיקד על בסיס נבטים ועל בסיס חצרים. פסח שירת כטייס בחיל האוויר. במחצית הראשונה של שנות השישים עבר קורס טיסה במסוקים בבית הספר לטיסה של צבא ארצות הברית בפורט ראקר שבאלבמה. הוא הוכשר כטייס סופר פרלון ושירת כקצין ההדרכה הראשון של טייסת 114 שהוקמה ב-1966. במלחמת ששת הימים השתתף בפעולות חילוץ וסיוע, והיה ממחלצי מפקד טייסת 116 יהונתן שחר שמטוסו הופל בגזרה המצרית. לאחר המלחמה השתתף בחילוץ הנפגעים מטיבוע המשחתת אילת. במבצע הלם ב-1968, חילץ מעומק מצרים את כוח סיירת צנחנים בפיקודו של מתן וילנאי. בהמשך שירותו שירת כטייס סקייהוק, הוא שימש סגן מפקד טייסת 115 במלחמת ההתשה. בתחילת 1973 מונה למפקדה הראשון של טייסת 140 שהוקמה כטייסת קרב וטייסת קורס האימון המבצעי שהפעילה מטוסי סקייהוק. הוא שימש מדריך ראשי בבית הספר לטיסה, סגן מפקד בסיס עציון, מפקד בסיס נבטים, מפקד בסיס חצרים, מפקד היחידה לשיתוף פעולה וראש מטה פיקוד הצפון. מכתב שכתב למשורר יהונתן גפן, הופיע בספר "על הקרשים" מאת גפן, שבו הביע פסח את הערכתו להופעה של גפן אל מול היחידה שפיקד עליה פסח. לאחר שחרורו מצה"ל שימש מנהל מפעל של חברת עלית בנצרת עילית ומנהל פרויקטים בקבוצת שטראוס. למשך תקופה קצרה בסוף 2003 כיהן כמנהל תיכון בליך ברמת גן. תחילתו של מערך המסוקים הכבדים בחיל האויר, אתר מרקיע שחקים המחולץ סא״ל יונתן שחר והמחלצים ד״ר יזהר חרוזי ותא״ל דן פסח נפגשים במוזיאון חיל האוויר ומספרים, סרטון באתר יוטיוב (אורך: 0:37) תום עידן העיט (סקייהוק) בחיל האוויר חלק ב', אתר מרקיע שחקים יהונתן גפן, על הקרשים, תל-אביב: הוצאת כנרת רענן בן צור, עיריית רמת גן: מנהל ביה"ס בליך, דן פסח, התפטר, באתר ynet, 4 בדצמבר 2003
אבימאל

אֲבִימָאֵל הוא דמות מקראית. הוא בנו של יקטן ואחיהם של 12 אחיו: אַלְמוֹדָד, שָׁלֶף, חֲצַרְמָוֶת, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב. ”וּלְעֵבֶר יֻלַּד שְׁנֵי בָנִים: שֵׁם הָאֶחָד פֶּלֶג - כִּי בְיָמָיו נִפְלְגָה הָאָרֶץ וְשֵׁם אָחִיו: יָקְטָן. וְיָקְטָן יָלַד אֶת אַלְמוֹדָד וְאֶת שָׁלֶף וְאֶת חֲצַרְמָוֶת וְאֶת יָרַח. וְאֶת הֲדוֹרָם וְאֶת אוּזָל וְאֶת דִּקְלָה. וְאֶת עוֹבָל וְאֶת אֲבִימָאֵל וְאֶת שְׁבָא. וְאֶת אוֹפִר וְאֶת חֲוִילָה וְאֶת יוֹבָב. כָּל אֵלֶּה בְּנֵי יָקְטָן.” (בראשית י', כה-כט) אבימאל, ככל הנראה התגורר כמו שאר אחיו בערב ובעיקר באזור תימן. פירוש שמו של אבימאל הוא, ככל הנראה, אכן אבי הוא אל. ספר בראשית, פרק י', פסוקים כ"ה–כ"ט. ספר דברי הימים א', פרק א', פסוקים י"ט–כ"ג. ראו אנציקלופדיה מקראית כרך ו ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
רשות נחל וניקוז שורק לכיש

רשות נחל וניקוז שורק לכיש היא רשות ניקוז ותאגיד סטטוטורי, אשר אחראית על ניקוז וטיפוח הנחלים בשפלה ובמישור החוף הדרומי. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. שטח רשות נחל וניקוז שורק לכיש הוא כמיליון וחצי דונם שבהם מתגוררים כ-980 אלף איש. הנחלים המרכזיים העוברים בשטח הרשות הם לכיש, שורק, גוברין, האלה ועקרון. הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003). בשנת 2021 תקציב הרשות עמד על כ-32.6 מיליון ש"ח. ביקורת רבה נמתחה על רשות הניקוז לאחר הצפות משמעותיות בבסיס חצור של חיל האוויר. מבין הפרויקטים שקידמה רשות נחל וניקוז שורק לכיש, ניתן למנות את: בניית בריכת ניקוז בקיבוץ חולדה. ערים – אשדוד, בית שמש, יבנה, ירושלים, נס ציונה, קריית גת, קריית מלאכי, ראשון לציון, רחובות מועצות מקומיות – אבו גוש, באר יעקב, בני עי"ש, גדרה, גן יבנה, מבשרת ציון, מזכרת בתיה, קריית יערים, קריית עקרון מועצות אזוריות – באר טוביה, ברנר, גדרות, גזר, גן רווה, חבל יבנה, יואב, לכיש, מטה יהודה, נחל שורק, שפיר אתר האינטרנט הרשמי של רשות נחל וניקוז שורק לכיש רשויות הניקוז, באתר רשות ניקוז שקמה בשור https://www.besor.org.il/wp-content/uploads/2017/11/חוק-הניקוז-–-1957.pdf https://www.besor.org.il/wp-content/uploads/2017/11/צו-הניקוז-הקמת-רשויות-ניקוז-1960.pdf https://www.besor.org.il/wp-content/uploads/2017/11/אכרזת-איזורי-ניקוז-1996.pdf https://www.besor.org.il/wp-content/uploads/2017/11/צו-רשויות-נחלים-הטלת-תפקידי-רשות-נחל-על-רשות-ניקוז-2003.pdf מפתח התקציב - רשות ניקוז שורק לכיש (רשות ניקוז), באתר מפתח התקציב מפתח התקציב - רשות ניקוז שורק לכיש (רשות ניקוז), באתר מפתח התקציב שי אלבלינג, סוף להצפות: הושלמה בריכת הניקוז בקיבוץ חולדה, באתר mynet‏ קיבוץ, 24 בנובמבר 2020
יובב (דמות מקראית)

יוֹבָב הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ואֲבִימָאֵל. ”וּלְעֵבֶר יֻלַּד שְׁנֵי בָנִים: שֵׁם הָאֶחָד פֶּלֶג - כִּי בְיָמָיו נִפְלְגָה הָאָרֶץ וְשֵׁם אָחִיו: יָקְטָן. וְיָקְטָן יָלַד אֶת אַלְמוֹדָד וְאֶת שָׁלֶף וְאֶת חֲצַרְמָוֶת וְאֶת יָרַח. וְאֶת הֲדוֹרָם וְאֶת אוּזָל וְאֶת דִּקְלָה. וְאֶת עוֹבָל וְאֶת אֲבִימָאֵל וְאֶת שְׁבָא. וְאֶת אוֹפִר וְאֶת חֲוִילָה וְאֶת יוֹבָב. כָּל אֵלֶּה בְּנֵי יָקְטָן.” (בראשית י', כה-כט) יובב, ככל הנראה התגורר כמו שאר אחיו בערב ובעיקר באזור תימן. אין הרבה הצעות לפירוש שמו של יובב. יש חוקרים מסוימים שאומרים שפירוש השם הוא התכונן לקרב, וחוקרים אחרים סוברים שפירוש השם הוא הריע. ספר בראשית, פרק י', פסוקים כ"ה–כ"ט ראו אנציקלופדיה מקראית כרך ג ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
יחסי אוסטרליה–תימן

יחסי אוסטרליה–תימן הם היחסים הדיפלומטיים שבין הקהילייה של אוסטרליה לבין הרפובליקה התימנית. לאוסטרליה יש מערכת יחסים דו-צדדית מוגבלת אך ידידותית המבוססת על שיתוף פעולה באמצעות פורומים בינלאומיים, כולל ה-IORA. מאז 2015, אוסטרליה סיפקה 40.25 מיליון דולר לתימן בסיוע הומניטרי באמצעות סוכנויות האו"ם. סיוע זה סיפק מזון, מחסה, מים, תברואה, שירותי בריאות והגנה לאנשים שנפגעו מאלימות. הסביבה הביטחונית בתימן הקשתה מאוד על התפתחות הקשרים המסחריים. הסחר עם תימן נותר מוגבל, ומורכב בעיקר מייצוא חיטה אוסטרלי. אוסטרליה מיוצגת בתימן באמצעות שגרירותה בריאד, ערב הסעודית. תימן מחזיקה באוסטרליה קונסוליה כללית בסידני. מדיה וקבצים בנושא יחסי אוסטרליה–תימן בוויקישיתוף יחסי אוסטרליה–תימן, באתר משרד החוץ האוסטרלי יחסי אוסטרליה–תימן, באתר משרד החוץ האוסטרלי באתר flightpedia
מבשם

מבשם הוא דמות מקראית, בנו של ישמעאל. למבשם היו 11 אחים: נביות, קדר, אדבאל, משמע, דומה, משא, חדד, תימא, יטור, נפיש, קדמה, בשמת. בדברי הימים מוזכר מבשם ברשימת צאצאי שמעון, מה שגרם להשערה שצאצאי שמעון התחתנו עם צאצאי ישמעאל. פירוש השם מבשם הוא בושם. ספר בראשית, פרק כ"ה, פסוקים י"ג–ט"ו ראו אנציקלופדיה מקראית כרך ד ספר דברי הימים א', פרק ד', פסוקים כ"ד–כ"ה ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
רשות ניקוז כרמל

רשות ניקוז כרמל היא רשות ניקוז ותאגיד סטטוטורי, אשר אחראית על ניקוז וטיפוח הנחלים באופן חיפה לחדרה. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא אריה שרון. המנהל הכללי הוא משה אייל שני. שטח רשות הניקוז כרמל הוא כחצי מיליון דונם, והיא הקטנה בארץ. הנחלים המרכזיים העוברים בשטח הרשות הם: דליה, עדה, תנינים, מהר"ל, ונעמן. משרדי הרשות ממוקמים בקיבוץ עין כרמל. הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003). מבין הפרויקטים שקידמה הרשות, ניתן למנות את: בלימת דליפת שמנים לנחל נעמן פיתוח נחל תנינים והסדרתו בנייה ותחזוקה של שבילי אופניים בנחלים השונים הערים חיפה, טירת כרמל, זכרון יעקב, פרדס חנה כרכור וחדרה המועצות המקומיות עוספיא, דאליית אל כרמל, ג'סר א-זרקא, פוריידיס, אור עקיבא, כפר קרע ובנימינה-גבעת עדה המועצות האזוריות חוף כרמל, מגידו, אלונה ומנשה קיסריה אתר האינטרנט הרשמי של רשות ניקוז כרמל רשות ניקוז כרמל, ברשת החברתית פייסבוק רשויות הניקוז, באתר רשות ניקוז שקמה בשור נירית קופל-וונדרמן, דליפת שמנים לנחל הנעמן | מאמצי בלימה משותפים, באתר חי פה – חדשות חיפה, ‏29 בספטמבר 2020
רשות ניקוז ונחלים גליל מערבי

רשות ניקוז ונחלים גליל מערבי היא תאגיד סטטוטורי, אשר אחראי על ניקוז ושמירה על הנחלים בגליל המערבי. רשות הניקוז כפופה להנהלת ומליאת הרשות. הרגולטורים של הרשות הם משרד החקלאות והמשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש מועצת מטה אשר לשעבר, יורם ישראלי. המנהלת הכללית היא אורלי גבישי-סוטו. שטח רשות ניקוז ונחלים גליל מערבי הוא 820,000 דונם שמאכלסים 450 אלף תושבים. הנחלים המרכזיים שעוברים בשטח הרשות הם חילזון, פקיעין, שגור, כבול, בית העמק, נעמן, געתון, בצת, כזיב, שעל ויסף. הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003). מבין הפרויקטים שקידמה הרשות, ניתן למנות את: הטיפול בההצפות בחורף 20–2019 וטיפולי מניעה בחורף שלאחר מכן. הקמת מתקן ויסות מחצבת יחיעם. הקמת סכר אושרת רשות ניקוז גליל מערבי מכילה בשטחה ארבעים ואחת רשויות מקומיות – יותר מכל רשות ניקוז אחרת בארץ. ערים: כרמיאל, מעלות-תרשיחא, עכו, סח'נין, טמרה, קריית מוצקין, קריית ביאליק ונהריה מועצות מקומיות: ירכא, כאוכב אבו אל-היג'א, בית ג'ן, אעבלין, כפר ורדים, יאנוח-ג'ת, דיר אל-אסד, דיר חנא, כאבול, כסרא-סמיע, מג'ד אל-כרום, אבו סנאן, בענה, שעב, מזרעה, ג'וליס, ג'דיידה-מכר, פקיעין, מעיליא, שלומי, ראמה, עראבה, פסוטה, סאג'ור, נחף וחורפיש מועצות אזוריות: מטה אשר, מעלה יוסף, מרום גליל ומשגב אתר האינטרנט הרשמי של רשות ניקוז ונחלים גליל מערבי רשות ניקוז ונחלים גליל מערבי, ברשת החברתית פייסבוק תכירו אותה: המנכ"לית החדשה של רשות הניקוז גליל מערבי, באתר בלינקר, ‏2020-12-21 רשויות הניקוז, באתר רשות ניקוז שקמה בשור https://www.besor.org.il/wp-content/uploads/2017/11/חוק-הניקוז-–-1957.pdf https://www.besor.org.il/wp-content/uploads/2017/11/צו-הניקוז-הקמת-רשויות-ניקוז-1960.pdf https://www.besor.org.il/wp-content/uploads/2017/11/אכרזת-איזורי-ניקוז-1996.pdf https://www.besor.org.il/wp-content/uploads/2017/11/צו-רשויות-נחלים-הטלת-תפקידי-רשות-נחל-על-רשות-ניקוז-2003.pdf התוכנית למניעת הצפות הענק בנהריה תקועה כבר עשור, באתר ynet, 9 בינואר 2020 עודד שלומות, האם נהריה תוצף שוב? | כפרניק, ‏12 בינואר 2021 הרצת מאגר מחצבת יחיעם עובדת!, באתר עיריית נהריה
ג'ורג' וילסון

ג'ורג' אליסון וילסון (באנגלית: George Allison Wilson‏; 1 באפריל 1884 – 8 בספטמבר 1953) היה פוליטיקאי אמריקאי, שכיהן כמושל מדינת איווה בשנים 1939–1943, ולאחר מכן ייצג אותה בסנאט של ארצות הברית בין השנים 1943–1949. וילסון נולד בחווה חקלאית בסמוך לעיירה מנלו שבאיווה, ולמד בבתי ספר כפריים ובמכללת גרינל. בשנת 1907 השלים את לימודיו הגבוהים בבית הספר למשפטים של אוניברסיטת איווה, ובאותה השנה התקבל ללשכת עורכי הדין של המדינה. כעבור זמן מה החל להתמקצע כעורך דין בדה מוין. בין השנים 1912–1914 היה עוזר התובע המחוזי במחוז פולק, ואז מ-1915 עד 1916 היה התובע המחוזי בעצמו. ב-1917 החל את כהונתו כשופט מחוזי, תפקיד אשר מילא עד 1921, ובמשך עשור היה חבר הסנאט המדינתי באיווה מ-1925 עד 1935. בשנת 1936, מושל איווה הדמוקרטי קלייד הרינג, בחר להתמודד לסנאט של ארצות הברית במקום לכהונה נוספת כמושל. בבחירות מקדימות, שהתקיימו במפלגה הרפובליקנית, זכה וילסון במועמדות מפלגתו לתפקיד המושל, אך הוא הובס בבחירות הכלליות על ידי נלסון קראשל, בפער של פחות מ-3,000 קולות. ב-1938 התמודד וילסון בשנית מול קראשל, והפעם הצליח לגבור עליו וגרף 52.7% מקולות הבוחרים. בבחירות 1940 נבחר מחדש לכהונה שנייה כמושל, ושוב זכה באותו אחוז מהקולות מול ג'ון ולנטיין הדמוקרטי. זאת לאחר שזכה מחדש במועמדות המפלגה הרפובליקנית אחרי מערכת בחירות מקדימות עיקשת, מצד Harold Royce Gross לימים חבר בית הנבחרים של ארצות הברית. במקום להתמודד לתקופת כהונה שלישית ב-1942, החליט וילסון להתמודד נגד הסנאטור הדמוקרטי המכהן קלייד הארינג, ובסופו של דבר הדיח אותו מהתפקיד. ב-14 בינואר 1943 וילסון הושבע לתפקידו, וכהונתו נמשכה עד ינואר 1949. במהלך כהונתו היה וילסון חבר בוועדת הכוחות המזוינים וכן בוועדת העסקים הקטנים והיזמות. בשנת 1948, הסנאטור גאי מארק ג'ילט, שבבחירות 1944 כשל בניסיונו להיבחר מחדש, התמודד נגד וילסון בבחירות הכלליות. וילסון היה צפוי לנצח. עם זאת, בשנה שבה נשיא ארצות הברית הארי טרומן ודמוקרטים רבים אחרים הפתיעו את הפרשנים הפוליטיים, ג'ילט הביס את וילסון בלמעלה מ-150,000 קולות. ב-1953 הלך וילסון לעולמו, ונטמן בבית העלמין גלנדייל שבדה מוין. ג'ורג' וילסון, באתר המדריך הביוגרפי של הקונגרס של ארצות הברית (באנגלית) Senator George Allison Wilson, באתר בית המחוקקים של איווה (באנגלית) ג'ורג' וילסון, באתר "Find a Grave" (באנגלית)
הבחירות לנשיאות איראן 1980

הבחירות לנשיאות איראן 1980 נערכו ב-25 בינואר 1980, והיו הבחירות (אנ') הראשונות לתפקיד נשיא איראן. הן התקיימו כשנה לאחר המהפכה האיראנית שבה הודח השאה, מוחמד רזה פהלווי. במערכת הבחירות ניצח המועמד העצמאי, אבולחסן בני-סדר, לאחר שקיבל כ-76% מהקולות. מספר המועמדים שנרשמו לקראת הבחירות היו כ-124 מועמדים, אך רק 96 מהם הורשו להתמודד, בסופו של דבר היו כ-8 מועמדים בלבד להם היה ניתן להצביע ביום הבחירות. מדיה וקבצים בנושא הבחירות לנשיאות איראן 1980 בוויקישיתוף "First Term of Presidential Elections; 25 January 1980" [اولین دوره انتخابات ریاست جمهوری؛ 5 بهمن 1358] (בפרסית). Islamic Revolution Document Center. 30110. אורכב מ-המקור ב-3 במרץ 2014. נבדק ב-28 באוקטובר 2016. {{cite web}}: (עזרה) ערך זה הוא קצרמר בנושא איראן ובנושא בחירות. אתם מוזמנים לתרום לוויקיפדיה ולהרחיב אותו.
ATLiens

ATLiens הוא אלבום האולפן השני של צמד ההיפ הופ האמריקאי אאוטקאסט. האלבום יצא לאור ב-27 באוגוסט 1996, על ידי חברות התקליטים לה-פייס רקורדס ואריסטה רקורדס. בין השנים 1995 ל-1996 הקליטו אאוטקאסט את האלבום בסשנים במספר אולפנים באטלנטה - בוסטאון, דופלר, PatchWerk, דרגון דרגון ו-LaCoCo, כמו גם אולפני Chung King ו-Sound On Sound בניו יורק. האלבום כולל צלילי הפקה בהשראת החלל החיצון, כאשר אאוטקאסט והמפיקים אורגנייזד נויז משלבים אלמנטים של דאב, רוק פסיכדלי וגוספל בקומפוזיציות. בכמה שירים, מופיעים הניסיונות הראשונים של הצמד להפיק מוזיקה בעצמם. מבחינה לירית, הצמד דן במגוון רחב של נושאים, כולל החיים העירוניים כמניעים, התבוננות פנימית קיומית וחיים מחוץ לכדור הארץ. שם האלבום הוא הלחם בסיסים של "ATL" (קיצור של אטלנטה) ו"חייזרים" (aliens), שהתפרש על ידי המבקרים כפרשנות על תחושת הבידוד מהתרבות האמריקאית. האלבום הגיע היישר אל המקום השני במצעד הבילבורד 200, ומכר קרוב ל-350,000 עותקים בשבועיים הראשונים לצאתו. האלבום זכה לשבחים מהמבקרים עם צאתו, ששיבחו את תוכנו הלירי. האלבום זכה בתואר הפלטינה הכפולה מטעם איגוד תעשיית ההקלטות האמריקאי, על מכירת שני מיליון עותקים בארצות הברית. האלבום תואר על ידי כתבי עת ומבקרים שונים כאחד מאלבומי ההיפ הופ הגדולים בכל הזמנים. מידע על האלבום ATLiens באתר MusicBrainz מידע על האלבום ATLiens באתר AllMusic האלבום ATLiens באתר Discogs האלבום ATLiens באתר ספוטיפיי ATLiens (CD liner). OutKast. LaFace Records. 1996. 0015133-02.{{cite AV media notes}}: תחזוקה - ציטוט: others in cite AV media (notes) (link) Huey, Steve. "ATLiens – OutKast". AllMusic. נבדק ב-10 ביולי 2012. {{cite web}}: (עזרה) Jasper, Kenji (באוקטובר 1996). "Outkast: Home on the Range". Vibe. 4 (8): 108. נבדק ב-8 ביולי 2012. {{cite journal}}: (עזרה) Anderson, Kyle (27 באוגוסט 2010). "Outkast's ATLiens Crash Lands On Earth: Wake-Up Video". MTV. נבדק ב-14 באפריל 2020. {{cite web}}: (עזרה) "Pearl Jam's 'No Code' to Top Albums Chart". San Jose Mercury News. 7 בספטמבר 1996. אורכב מ-המקור ב-1 ביולי 2017. נבדק ב-5 במרץ 2011. {{cite web}}: (עזרה) "The Charts – 'ATLiens' Landing". Los Angeles Times. 15 בספטמבר 1996. נבדק ב-5 במרץ 2011. {{cite web}}: (עזרה) Comer, Andrea (7 בנובמבר 1996). "Album Review -- Outkast -- ATLiens". Hartford Courant. נבדק ב-14 באפריל 2020. {{cite web}}: (עזרה) Harrington, Richard (11 באוקטובר 1996). "OutKast: 'ATLiens' From Hip-Hop Planet". The Washington Post. נבדק ב-14 באפריל 2020. {{cite web}}: (עזרה) Ettelson, Robbie (9 בינואר 2013). "5. OutKast, ATLiens (1996)". Complex. נבדק ב-10 בינואר 2013. {{cite web}}: (עזרה) "100 Best Rap Albums". The Source (100). בינואר 1998. {{cite journal}}: (עזרה) "100 Records That Rocked 100 Issues of Exclaim!". Exclaim!. 30 באוקטובר 2000. אורכב מ-המקור ב-30 בספטמבר 2003. נבדק ב-21 בדצמבר 2012. {{cite web}}: (עזרה)
גראנד ואלס בריליאנט

גראנד ואלס בריליאנט (בצרפתית: Grande valse brillante) במי במול מז'ור, אופוס 18, מאת פרדריק שופן הוא ואלס שחובר בשנת 1833 ויצא לאור ב-1834. היה זה הוואלס הראשון שלו לפסנתר סולו שיצא לאור, אף כי עוד לפני 1834 כתב שופן לפחות 16 ואלסים, שחלקם הושמדו וחלקם יצאו לאור לאחר מותו. שופן נתן את השם Grande valse brillante לשלושת הוואלסים הבאים, בקובץ של אופוס 34, שיצא לאור בשנת 1838. ב-1909 יצר המלחין הרוסי איגור סטרווינסקי תזמור לוואלס זה בשביל הבלט "הסילפידות" של סרגיי דיאגילב מאותה שנה. עוד מלחינים שתזמרו את הוואלס לבלט זה הם אלכסנדר גרצ'נינוב, גורדון ג'ייקוב, רוי דאגלס ובנג'מין בריטן. גראנד ואלס בריליאנט, באתר סאונדקלאוד (באנגלית) גראנד ואלס בריליאנט, באתר MusicBrainz (באנגלית) גראנד ואלס בריליאנט באתר פרויקט ספריית התווים הבין-לאומי (באנגלית) גראנד ואלס בריליאנט, בביצוע Britten's orchestration, סרטון באתר יוטיוב גראנד ואלס בריליאנט, בביצוע "Arrangement – by Roy Douglas for "Les Sylphides, סרטון באתר יוטיוב התווים של גראנד ואלס בריליאנט אופוס 18, באתר "Musopen"
Good Feeling

"Good Feeling" (בעברית: "הרגשה טובה") הוא שיר של הראפר האמריקאי פלו ריידה מתוך המיני-אלבום שלו מ-2012 בעל אותו שם, וגם מופיע באלבום האולפן הרביעי שלו Wild Ones. הוא יצא לאור ב-29 באוגוסט 2011, כסינגל המוביל מהאלבום בארצות הברית. השיר נכתב על ידי ד"ר לוק, סירקט, בראיין איזאק, ארש פורנורי, אביצ'י, אטה ג'יימס, לירוי קירקלנד ופרל וודס, והופק על ידי ד"ר לוק וסירקט. הוא הגיע למקום השלישי במצעד הבילבורד הוט 100 והפך לשירו השישי של ריידה שנכנס לעשירייה הפותחת ולרביעי שלו שנכנס לחמישייה הפותחת. השיר הפך ללהיט ב-16 מדינות. קליפ המילים של השיר הועלה ליוטיוב ב-29 באוגוסט לערוץ הרשמי של פלו ריידה. ב-27 בספטמבר צולם הקליפ הרשמי שלו, אשר יצא לאור ב-21 באוקטובר 2011. הקליפ של השיר, מציג את פלו ריידה כשהוא בסיבוב הופעות באירופה. הראפר האמריקאי סנופ דוג ניראה בקליפ, כשהוא לוחץ לריידה את היד בהופעה במרסיי. בנוסף לכך, הקליפ מראה את ריידה מחזיק אייפד מול פניו. הוא גם רוכב על אופני טרון שנוצרו על ידי האחים פרקר. מידע על היצירה "Good Feeling" באתר מיוזיק בריינז סרטון השיר "Good Feeling" באתר יוטיוב ד"ר לוק, סירקט, בראיין איזאק, ארש פורנורי, אביצ'י, אטה ג'יימס, לירוי קירקלנד, פרל וודס Flo Rida - Good Feeling [Official Video]